UBERA ARANZETA (EH Bildu, 2018-12-14):
Planifikazio ezaren arduragabekeriaren eta utzikeriaren adibide bat. Otsailetik ari zineten katak egiten eta azterketak egiten, otsailetik, eta orain dela hamar urte planifikatutako obrak ziren.
Abenduak 4an goizetik arratsaldera Hezkuntza Sailak erabakitzen du ikastetxearen eraikina dela eta, eta segurtasunagatik bertatik irakasleak, ikasleak, langileak atera utzi eta ikastetxea eraistea, bat batean presaka eta korrika. Zuk esan duzun bezala segurtasunagatik baldin bazen ondo eginda, Uriarte andrea, ondo eginda.
Baina erabakia hartu zenuten bezala ikusita, horrek zer esan nahi du? Ordura arte ikasleak, irakasleak, langileak, arrisku egoeran egon zirela? Hori esaten ari zara? Hori horrela baldin bada horrek ez du barkamenik, horrek ez du barkamenik. Eta hala ez bada, zergatik hartzen duzue erabakia bat batean, presaka eta korrika? Guk txosten teknikoa ikusi nahi dugu eta eskatu dugu, ze iruditzen zaigu hemen gertatu dena larria dela, otsailetik ari zarete, otsailetik, katak eta azterketak egiten, eta orain dela hamar urte iragarritako obra batzuen aurrean gaude.
Orain Bilbora izan dira bideratuta, noiz arte? Espero dugu urtarrilerako Barakaldon birkokatuak izatea ikasle eta irakasleak. Orain Minasen daude Batxilergoko ikasleak, Minasen daude ere helduen hezkuntzako ikasleak. Gero ere Alkartuko Lehen Hezkuntzakoak Minasen kokatuko dira. Badakigu ezustekoen aurrean momentuko irtenbideak bilatzen direla, baina badakigu ere denbora luzatu daitekeela eta guztiak denak Minasen sartuko ditugu? Patiorik gabe, jantokia ze egoeratan dago, heziketa fisikorako lekurik gabe...
Gogoratu nahi dut legegintzaldiaren hasieran La Milagrosarekin zer gertatu zen, aukera bat galde zenuten, aukera bat Barakaldok dituen beharretarako, hor daukazue eraikin bat hutsik. Zergatik ez adibidez Alkartuko Lehen Hezkuntzakoak bertara eraman eta Bigarren Hezkuntzakoak Minasen? Denak batera sartu behar ditugu? 800 ikasle denak eraikin batetan adin ezberdinetakoak? Iruditzen zait planifikazio eza.
Eta oraindik garaiz zaudete, ze badakizu zer Uriarte andrea? Barakaldoko hezkuntza komunitatearen egoera kezkagarria da, egoera ez da batere txukuna, Uriarte andrea. Ezkerraldean egoera sozial ekonomikoa dena delako izanik behar du inon baino gehiago eskola publiko sendoa, indartsua aukera berdintasuna bermatzeko, eskola arrakasta bermatzeko, eta horretarako planifikazio bat behar da. Eta horretarako behar dugu hezkuntza mahai bat sortzea Barakaldon, planifikazio bat egiteko, epe motzera, neurri eraginkorrak jartzeko eta epe ertain eta luzera begira planifikatzeko.
Barakaldok izugarrizko beharra dauka, Barakaldon ere hezkuntza politika eraginkorra behar dugu inon baino gehiago, zeren eskola publikoa Barakaldon abandonatua dago, utzita dago, saturatua dago, gainezka dago, beharrak ditu, prekarioan dago eta erantzunak eman behar zaizkio epe motzera begira eta epe ertainera begira, baina horretarako planifikatu behar da, planifikatu behar da bertako udalarekin, bertako hezkuntza komunitatearekin, bertako ikastetxearekin eta horretarako hezkuntza mahai bat sortu behar da Barakaldora begira, bertan dauden beharrak identifikatu, diagnostiko sakon bat egiteko eta ondorio..